钦定古今图书集成/理学汇编/字学典/第009卷 > 《赠送蒙古文字周教授》元·贡奎
## 钦定古今图书集成/理学汇编/字学典/第009卷 > 《赠送蒙古文字周教授》元·贡奎

周宣《石鼓》久剥落，浮云变化字迹讹。《八分》小篆亦已
废，纷纷行草何其多。洪惟盛世自作古，制书勒石传
不磨。知君达时尚所学，落笔星斗光森罗。蒙恩千里
领教职，养育多士培菁莪。谐音正译妙简绝，穷究根
本芟繁柯。牙签玉轴点画整，照耀后世推名科。愧予
鄙俚事章句，儒冠多误将如何。